# Aiszkhinész

### A Wikipédiából, a szabad lexikonból.

| Ókorportál

Aiszkhinész (Athén,Kr. e. 389 - Rodosz,Kr. e. 314?) Görög szónok

Aiszkhinész 18. századi elképzelt portréja

Szegény sorsú családból származott, apja tanítómester volt, anyja pedig egy, ma már előttünk ismeretlen misztériumban való segédkezéssel keresett némi pénzt. Ő maga előbb a színészmesterséggel próbálkozott, de ebben sikertelen volt. Később állami szolgálatba lépett mint írnok, és sikerült a makedónbarát Eubolosznak a bizalmába férkőznie. Jelentősebb politikai megbízatásokhoz a század második felében jutott, 339-ben az athéniak követeként tárgyalt Delphoiben, és a makedón király, II. Philipposz uralmának elismerését szorgalmazta. Ettől az időtől datálódik ellenségeskedése a függetlenségi párt vezérével, Démoszthetnésszel. Ez utóbbi a küldöttségben ugyancsak részt vevő Timarkhosszal együtt az árulás vádját hozta fel Aiszkhinész ellen, ezt a vádat fejti ki Démoszthenésznek az „A hűtlen követség" című, teljes egészében fennmaradt szónoklata. Aiszkhinész viszontvádat emelt, egyrészt követtársát erkölcstelenséggel vádolta meg a „Kata Timarkhu" (Timarkhosz ellen) című beszédében, másrészt a „Peri parapreszbeiasz" (A hűtlen követség ellen) című védőbeszédben tiltakozott Démoszthenész vádjai ellen, rágalomnak állítva be azokat. Mindkét beszéd teljes egészében ránk maradt.

Kr. e. 338-ban Khaironeianál az athéniak vereséget szenvedtek a makedón támadóktól, Démoszthenész és Aiszkhinész párharca viszont még csaknem tíz éven át tartott. Utolsó összecsapásukat az váltotta ki, hogy vajon megérdemli-e Démoszthenész az aranykoszorút a város falainak újjáépítéséért vagy sem. Hat éven át tartó huzavona után mondta el ezügyben "Kata Ktésziphontosz" (Ktésziphontosz ellen) címmel vádbeszédét Aiszkhinész, de sikertelenül: Démoszthenész minden vádat visszavert, és akkora győzelmet aratott, hogy Aiszkhinésznek száműzetésbe kellett vonulnia. Utolsó éveit Szamosz és Rodosz szigetén élte le, politikai befolyását már soha nem nyerte vissza.

## [szerkesztés] Források

- Pecz Vilmos (szerk.): Ókori lexikon (ISBN 9639374113)

A lap eredeti címe "http://hu.wikipedia.org../../../a/i/s/Aiszkhin%C3%A9sz.html"

Kategóriák: Ókori görög politikusok | Ókori görög szónokok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Ελληνικά
- Suomi
- Français
- Nederlands
- Português